Dié bekende groep sê sy jongste album is soos om deur die lens te kyk van iemand wat ŉ trotse Suid-Afrikaner is.
Ludik het gesê hoewel die meeste liedjies op die album oor hoop gaan, is daar ook ŉ paar wat na hul kommer oor die land verwys.
“Twee liedjies, ‘Sê my’ en ‘In die water’, gaan veral oor hoe mooi Suid-Afrikaanse meisies is. Ons dink regtig hulle is die mooiste in die wêreld,” het Ludik gesê.
“Ons het al die voorreg gehad om die wêreld vol te toer, en elke keer dat ons weggaan, is die dinge wat ek die meeste mis ons eie kos, eie bier en eie meisies. Ek wou nog altyd ŉ liedjie daaroor skryf, en nou het ons!”